stanford-oval/wikipedia huggingface dataset:
Council

Councilin sijainti
Council on nykyisin hylätty kaupunki Länsi-Alaskassa. Se sijaitsee noin 24 kilometriä itään Nomesta.
Councilissa on noin 25 vanhaa rakennusta ja vanhaa louhintakalustoa, muun muassa kaatunut ruoppauskone. Kesäisin Councilia käytetään kalastusleirinä ja tukikohtana arktisen Alaskan tutkimukselle. Ajoittain yksi tai kaksi ihmistä talvehtii Councilissa. Kesäisin kaupungissa toimii Bed&Breakfast-majoitus.
Nomesta Counciliin johtaa soratie. Council on Nomea lähin paikka, jossa kasvaa puita. Näitä jotkut nomelaiset käyvät hakkaamassa joulukuusiksi.[lähde? ]
Historiaa

Council rakennettiin vuosina 1897 ja 1898 kun kultaa löydettiin läheiseltä Ophir Creekiltä. Kullankaivuvuosina Councilin asukasluvun arvioidaan olleen mahdollisesti jopa 15 000. Asukkaat jättivät kylän kun Nomen läheltä löydettiin suurempia kultaesiintymiä vuoden 1900 tienoilla.
Carole Merle

| Mitalit> Maa:   Ranska.Naisten alppihiihto. Olympialaiset  | Mitalit> Maa:   Ranska.Naisten alppihiihto. Olympialaiset  | Mitalit> Maa:   Ranska.Naisten alppihiihto. Olympialaiset  | Maa:   Ranska> Naisten alppihiihto. |
| --- | --- | --- | --- |
|  Hopeaa | Albertville 1992 | supersuurpujottelu |  |
| MM-kilpailut  | MM-kilpailut  | MM-kilpailut  |  |
|  Kultaa | Morioka 1993 | suurpujottelu |  |
|  Hopeaa | Vail 1989 | suurpujottelu |  |
|  Hopeaa | Saalbach 1991 | supersuurpujottelu |  |
Carole Merle (s. 24. tammikuuta 1964 Le Sauze, Ranska) on entinen ranskalainen alppihiihtäjä.
Merle saavutti Vailin MM-kilpailuissa 1989 hopeaa suurpujottelussa Vreni Schneiderin jälkeen. Saalbachin MM-kilpailuissa 1991 hän sai supersuurpujottelussa hopeaa hävittyään 0,11 sekuntia Ulrike Maierille. Albertvillen olympialaisissa 1992 hän saavutti samassa lajissa hopeaa jäätyään lähes puolitoista sekuntia Deborah Compagnonista. Moriokan MM-kilpailuissa 1993 hän voitti suurpujottelun maailmanmestaruuden kukistettuaan Anita Wachterin 0,4 sekunnilla. Jo vuonna 1982 hän oli saavuttanut pronssia junioreiden MM-kilpailujen syöksylaskussa.
Merle voitti supersuurpujottelun maailmancupin kausilla 1988–1989, 1989–1990, 1990–1991 ja 1991–1992 sekä suurpujottelun maailmancupin kausilla 1991–1992 ja 1992–1993. Maailmancupin kokonaiskilpailussa hän sijoittui toiseksi kaudella 1991–1992 ja kolmanneksi kaudella 1992–1993.
Arvokilpailusijoitukset

Olympialaiset
Sarajevo 1984: suurpujottelussa 11.
Calgary 1988: suurpujottelussa yhdeksäs, supersuurpujottelussa 12., syöksylaskussa 12.
Albertville 1992: supersuurpujottelussa hopeaa, suurpujottelussa kuudes, syöksylaskussa 13.
Lillehammer 1994: suurpujottelussa viides, supersuurpujottelussa 19.
MM-kilpailut
Crans Montana  1987: supersuurpujottelussa 12., suurpujottelussa 15.
Vail 1989: suurpujottelussa hopeaa
Saalbach 1991: supersuurpujottelussa hopeaa, syöksylaskussa kymmenes
Morioka 1993: suurpujottelussa kultaa, supersuurpujottelussa kahdeksas, syöksylaskussa 30.
Maailmancupin osakilpailuvoitot

| Päivä | Paikka | Laji |
| --- | --- | --- |
| 6. tammikuuta 1988 |  Tignes | Suurpujottelu |
| 26. marraskuuta 1988 |  Schladming | Super-G |
| 14. tammikuuta 1989 |  Grindelwald | Super-G |
| 20. tammikuuta 1989 |  Tignes | Super-G |
| 10. helmikuuta 1990 |  Méribel | Super-G |
| 11. helmikuuta 1990 |  Méribel | Super-G |
| 10. maaliskuuta 1990 |  Stranda | Suurpujottelu |
| 14. maaliskuuta 1990 |  Klövsjö | Suurpujottelu |
| 16. maaliskuuta 1990 |  Åre | Super-G |
| 9. helmikuuta 1991 |  Garmisch-Partenkirchen | Super-G |
| 24. helmikuuta 1991 |  Furano | Super-G |
| 15. joulukuuta 1991 |  Santa Caterina | Super-G |
| 15. tammikuuta 1992 |  Hinterstoder | Suurpujottelu |
| 20. tammikuuta 1992 |  Piancavallo | Suurpujottelu |
| 27. tammikuuta 1992 |  Morzine | Suurpujottelu |
| 15. maaliskuuta 1992 |  Panorama | Super-G |
| 19. maaliskuuta 1992 |  Crans-Montana | Super-G |
| 21. maaliskuuta 1992 |  Crans-Montana | Suurpujottelu |
| 5. tammikuuta 1993 |  Maribor | Suurpujottelu |
| 10. tammikuuta 1993 |  Cortina d'Ampezzo | Suurpujottelu |
| 28. helmikuuta 1993 |  Veysonnaz | Super-G |
| 27. maaliskuuta 1993 |  Åre | Suurpujottelu |
Dan Carey

| Dan Carey> Henkilötiedot |
| --- | --- |
Syntynyt: 24. joulukuuta 1969 (ikä 54) Lontoo, Britannia
Ammatti:  musiikkituottaja, remixaaja, sanoittaja
  [ Muokkaa Wikidatassa ] [ ohje ]  
Daniel De Mussenden ”Dan” Carey (s. 24. joulukuuta 1969 Lontoo, Iso-Britannia) on brittiläinen musiikkialalla toimiva tuottaja, sanoittaja ja remixaaja. Hän on työskennellyt muun muassa CSS:n, Bat for Lashesin, Franz Ferdinandin ja Sian kanssa.
Vuonna 2014 hän sai kaksi Mercury Prize-ehdokkuutta työstään albumeissa Everybody Down ja First Mind.
Cheltenham Township

| Cheltenham Township |
| --- | --- |
 Richard Wall house, toiseksi vanhin talo Pennsylvaniassa.
 vaakuna
 Cheltenham Townshipin sijainti Montgomeryn piirikunnassa.
 Cheltenham Township
 Koordinaatit: 40°04′00″N, 75°06′59″W 
Valtio:  Yhdysvallat
Osavaltio:  Pennsylvania
Piirikunta:  Montgomery
Pinta-ala:  
 – Kokonaispinta-ala:  23,4 km²
 – Josta vettä:  0 km² 
Väkiluku (2020):  37 452
 – Väestötiheys:  1600 as./km²
Lempinimi::  Cheltenhood
Motto::  "Salubritas et Eruditio"   (Terveys ja koulutus)
 
 https://www.cheltenhamtownship.org 
Infobox OKVirheellinen NIMI-arvo: 
Cheltenham Township on kunta (township) Yhdysvalloissa Pennsylvanian osavaltiossa. Sen väkiluku oli 37 452 vuonna 2020. Kunta sijaitsee Montgomeryn piirikunnan eteläosassa. Cheltenham Township kuuluu Philadelphian esikaupunkialueeseen.
Väestö

Vuonna 2020 Cheltenham Townshipin 37 452 asukkaasta valkoisia oli 45,3 %, mustia 37,8 %, aasialaisia 7,1 % ja alkuperäisasukkaita 0,3 %. Asukkaista 3,2 % kuului johonkin muuhun rotuun ja 6,3 % asukkaista asukkaista kuului kahteen tai useampaan rotuun. Asukkaista 14,0 % puhui kotonaan jotain muuta kieltä kuin englantia ja 12,2 % asukkaista oli syntynyt ulkomailla.
Claudio Silvero Acosta

Claudio Silvero Acosta SCI di Béth (s. 30. lokakuuta 1935 Iturbe) on paraguaylainen roomalaiskatolinen piispa. Hänet vihittiin papiksi 16. joulukuuta 1962 ja nimitettiin Coronel Oviedon hiippakunnan johtoon 15. maaliskuuta 1976. Piispaksi vihkiminen seurasi 1. toukokuuta. Pääkonsekraattorina toimi Joseph Mees, jota avustivat Ismael Blas Rolón Silvero ja Jerome Arthur Pechillo.
26. maaliskuuta 1998 Silvero Acosta sai nimityksen Encarnaciónin vihkipiispaksi ja Curubiksen titulaaripiispaksi.
Claudio Sciarrone

Claudio Sciarrone Luccan festivaaleilla 2013.
Claudio Sciarrone (s. 1962 Milano) on italialainen sarjakuvapiirtäjä, joka tunnetaan erityisesti Aku Ankka- ja Taikaviitta-tarinoista. Hän teki ensimmäisen piirrostyönsä Disneylle jo vuonna 1987 ja on ollut yksi vakinaisista piirtäjistä vuodesta 1992 lähtien.
Hänen ensimmäinen sarjansa Topolinoon vuonna 1992 oli Topolino presenta: Un bosco per amico. Hän oli myös yksi Taikaviitta 2000 -albumisarjaan siirtyneistä piirtäjistä. Sciarrone on piirtänyt myös joihinkin muihin Disney-sarjakuviin, kuten W.i.t.c.h. Häneltä on ilmestynyt noin 120 sarjakuvaa, joista Suomessa on julkaistu 17.milloin?
Chris Amon
F1-kaudet, pisteet, sijoitukset

1963 (Lola, Lotus): 0 MM-pistettä, sijoitus MM-sarjassa -
1964 (Lotus): 2 pistettä, sijoitus 16:s
1965 (Lotus, Brabham): 0 pistettä, sijoitus -
1966 (McLaren, Cooper, Brabham: 0 pistettä, sijoitus -
1967 (Ferrari): 20 pistettä, sijoitus 4:s
1968 (Ferrari): 10 pistettä, sijoitus 10:s
1969 (Ferrari): 4 pistettä, sijoitus 12:s
1970 (March): 23 pistettä, sijoitus 7:s
1971 (Matra): 9 pistettä, sijoitus 9:s
1972 (Matra): 12 pistettä, sijoitus 9:s
1973 (Techno, Tyrrell): 1 piste, sijoitus 19:s
1974 (Amon, BRM): 0 pistettä, sijoitus -
1975 (Ensign): 0 pistettä, sijoitus -
1976 (Ensign, FWRC) 2 pistettä, sijoitus 18:s
Aiheesta muualla

F1-Forum / Niin lähellä, mutta niin kaukana (Arkistoitu – Internet Archive)
Forix / Chris Amon - The Unluckiest Hero (englanniksi)
Grand Prix Racing / Amon (englanniksi)
Uusiseelantilaiset Formula 1 -kuljettajat
Bruce McLaren
Tony Shelly
Chris Amon
Denny Hulme
Howden Ganley
Graham McRae
John Nicholson
Mike Thackwell
Dan Dailey

| Dan Dailey |
| --- | --- |
 Dailey vuonna 1941.
Henkilötiedot
Syntynyt: 14. joulukuuta 1915 New York, New York, Yhdysvallat
Kuollut: 16. lokakuuta 1978 (62 vuotta) Los Angeles, Kalifornia, Yhdysvallat
Ammatti:  näyttelijä, tanssija
Puoliso:  Esther Claire Rodier (1936–1941)   Elizabeth Jane Hofert (1942–1951)   Gwen Carter (1955–1962)   Carol F. Warner (1968–1972)
Lapset:  Dan Dailey III (1948–1975)
Näyttelijä
Aktiivisena:  1921, 1937–1977
Merkittävät roolit:  'Skid' Johnson (When My Baby Smiles at Me)   William 'Bill' Kluggs (Sankari harhateillä)   William Drinkwater (The Governor & J.J.)
Palkinnot
 Golden Globe – Paras miespääosa musikaali- tai komediasarjassa (1969) 
Aiheesta muualla
IMDb 
Elonet
Daniel James ”Dan” Dailey, Jr. (14. joulukuuta 1915 New York, New York, Yhdysvallat – 16. lokakuuta 1978 Los Angeles, Kalifornia, Yhdysvallat) oli yhdysvaltalainen näyttelijä ja tanssija.
Daile voitti Golden Globe – Paras miespääosa musikaali- tai komediasarjassa -palkinnon vuonna 1969 suorituksessaan televisiosarjassa The Governor & J.J.. Hän oli ehdolla myös Parhaan miespääosan Oscar-palkintoon vuonna 1948 elokuvalla When My Baby Smiles at Me ja Golden Globe – Paras miespääosa musikaali- tai komediaelokuvassa -palkinnon saajaksi vuonna 1950 elokuvallaan Sankari harhateillä.
Dailey oli naimisissa neljä kertaa, jokaisen avioliiton päättyessä eroon. Dailey sai toisen vaimonsa kanssa pojan vuonna 1948. Poika, Dan Dailey III, teki itsemurhan vuonna 1975. Dailey itse kuoli 1978 yllättäen lonkkaleikkauksen komplikaatioihin.
Dan Carter

| Dan Carter |
| --- | --- |
 Dan Carter
Henkilötiedot
Syntynyt: 5. maaliskuuta 1982 (ikä 42) Leeston, Uusi-Seelanti
Kansalaisuus:   Uusi-Seelanti
Uran tiedot
Pituus:  178 senttimetriä
Laji:  rugby union
Seura:  Racing 92 (Top 14)
Kilpauran kesto:  2002-
Saavutukset
Voitot:  maailmanmestaruus 2011 ja 2015 vuoden pelaaja 2012
 Tietolaatikko päivitetty 29. syyskuuta 2015 
Aiheesta muualla
www.dancarter.com
Daniel William "Dan" Carter (s. 5. maaliskuuta 1982 Leeston) on uusiseelantilainen rugby union -pelaaja, joka edustaa Ranskan Top 14 -liigassa pelaavaa Racing 92 -seuraa. Hän pelaa myös Uuden-Seelannin rugby union -maajoukkueessa. Pelipaikaltaan 178 senttimetriä pitkä ja 96 kilogrammaa painava Carter on pelinrakentaja tai sisäsentteri.
Carter edusti vuosina 2002-2015 kotimaansa ITM Cupin Canterburyä, jossa hän voitti sarjan mestaruuden viidesti. Monikansallisessa Super Rugby -sarjassa Carter pelasi vuosina 2003-2015, seuranaan Crusaders. Hän voitti Super Rugbyn mestaruuden vuosina 2002, 2005, 2006 ja 2008. Vuosina 2008-2009 hän pelasi myös ranskalaisessa Perpignanissa, voittaen Top 14:n mestaruuden. Vuonna 2015 Carter siirtyi toiseen ranskalaisseuraan, Racing 92:een.
Carter debytoi Uuden-Seelannin rugby union -maajoukkueessa kesäkuussa 2003 Walesia vastaan. Hän on pelannut maajoukkueessa vuosina 2003, 2011 ja 2015 MM-kilpailuissa. Vuosina 2011 ja 2015 hän voitti mestaruuden. Vuoden 2015 MM-kilpailuiden jälkeen Carter lopetti maajoukkueuransa ja keskittyy uraansa Ranskassa.
Carter valittiin vuonna 2012 maailman parhaaksi rugby union -pelaajaksi.
Control-Alt-Delete

Kuvassa korostettuina Qwerty-näppäimistön Control-Alt-Delete-näppäimet.
Control-Alt-Delete on näppäinyhdistelmä, jolla oletuksena uudelleenkäynnistetään IBM PC-yhteensopiva tietokone. Windows-käyttöjärjestelmissä versiosta 3.0 lähtien se on liittynyt päällä olevien ohjelmien ja kirjautumisten hallintaan eikä enää käynnistä tietokonetta uudelleen. Useimmissa Linux-distroissa näppäinyhdistelmä uudelleenkäynnistää tietokoneen myös muilla kuin IBM PC -yhteensopivilla alustoilla. Näppäinyhdistelmä tehdään painamalla ensin Control- ja Alt-näppäimet, ja sen jälkeen Delete-näppäin.
Näppäinyhdistelmän kehitti IBM:llä työskennellyt David Bradley ohjelmistokehittäjien apuvälineeksi, mutta se tuli tutuksi myös muille PC-käyttäjille.
Vastaava näppäinyhdistelmä Amiga-tietokoneissa oli Control-Amiga-Amiga.
Aiheesta muualla

Unohdettu historia: Näin syntyi ctrl+alt+del-näppäinyhdistelmä Talouselämä.  14.7.2013. Arkistoitu 9.11.2013.
Crystal

Wikisanakirjassa on tähän liittyvä sananselitys: .
Crystal tarkoittaa seuraavia asioita:
Crystal, naisen etunimi
Crystal, kaupunki Minnesotan Hennepinin piirikunnassa Yhdysvalloissa
Crystal, kappale Fleetwood Macin albumilta Fleetwood Mac (1975)
Crystal, kappale Elton Johnin albumilta Too Low for Zero (1983)
Crystal, kappale New Orderin albumilta Get Ready (2001)
Crystal the Monkey, naaraspuolinen kapusiiniapina ja eläinnäyttelijä
Crystal Dynamics, yhdysvaltalainen videopeliyritys
Sukunimenä

Billy Crystal (s. 1948), yhdysvaltalainen näyttelijä, käsikirjoittaja, tuottaja, koomikko ja elokuvaohjaaja
David Crystal (s. 1941), brittiläinen kielitieteilijä
Claudio Scimone

Claudio Scimone
Claudio Scimone (23. joulukuuta 1934 – 6. syyskuuta 2018) oli italialainen kapellimestari.
Scimone syntyi Padovassa, Italiassa, ja opiskeli orkesterinjohtoa Dmitri Mitropouloksen sekä Franco Ferraran johdolla. Hän sai kansainvälistä mainetta sekä kapellimestarina että musiikintutkijana. Hän nosti uudelleen esille useita renessanssi- ja barokkimusiikin teoksia. Hänelle on myönnetty mm. L'Académie Charles Crosin Grand Prix du Disque.
Scimone toimi Lissabonin Gulbenkian-orkesterin ensimmäisenä ylikapellimestarina vuosina 1979–1986. Häntä seurasi tässä virassa Muhai Tang. Scimone on lisäksi perustanut I Solisti Veneti -yhtyeen.
Claudio Suárez

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Claudio Suárez Sánchez
Syntymäaika: 17. joulukuuta 1968 (ikä 55)
Syntymäpaikka: Texcoco, Meksiko
Pelipaikka: keskuspuolustaja
Pituus: 178 cm
Lempinimi: El Emperador (Keisari)
Seurat
| Vuodet | Seura | O | (M) |
| 1988–1996 | UNAM | 204 | (19) |
| 1996–2000 | Guadalajara | 144 | (10) |
| 2000–2005 | UANL | 143 | (15) |
| 2006–2009 | Chivas USA | 64 | (9) |
| Yhteensä | Yhteensä | 555 | (53) |
Maajoukkue
| 1992–2006 | Meksiko | 177 | (6) |
 Seurajoukkueuran tilastot kattavat vain kansalliset sarjat.
Claudio Suárez Sánchez (s. 17. joulukuuta 1968 Texcoco, Meksiko) on meksikolainen peliuransa päättänyt jalkapalloilija. Suárez pelasi keskuspuolustajana edustaen seuratasolla meksikolaisia UNAM:ia, Guadalajaraa ja UANL:ää sekä yhdysvaltalaista Chivas USA:ta.
Suárez pelasi 177 maaottelua ja teki niissä kuusi maalia. Hän on ottelumäärällään maailman kaikkien aikojen kolmanneksi eniten A-maaotteluita pelannut jalkapalloilija egyptiläisen Ahmed Hassanin (184) ja saudiarabialaisen Muhammad al-Da’ayya’n (178) jälkeen.
Carole Lombard

| Carole Lombard |
| --- | --- |
 Carole Lombard elokuvassa Ei mikään pyhää (1937).
Henkilötiedot
Koko nimi:  Jane Alice Peters
Syntynyt: 6. lokakuuta 1908 Fort Wayne, Indiana
Kuollut: 16. tammikuuta 1942 (33 vuotta) Potosi Mountain lähellä Las Vegasia, Nevada
Ammatti:  näyttelijä
Puoliso:  William Powell (1931–1933) Clark Gable (1939–1942)
Näyttelijä
Aktiivisena:  1921–1942
Aiheesta muualla
carolelombard.org
IMDb 
Elonet
Carole Lombard.
Lombardin tähti Walk Of Famella.
Carole Lombard, oik. Jane Alice Peters (6. lokakuuta 1908 – 16. tammikuuta 1942) oli yhdysvaltalainen näyttelijä. Carole Lombard aloitti uransa jo 1920-luvun alun mykkäelokuvissa. 1930-luvulla hänestä tuli Hollywoodin suosituimpia komedianäyttelijöitä.
Lombard oli naimisissa näyttelijä William Powellin kanssa vuosina 1931–1933. 1930-luvun puolivälissä hän aloitti suhteen sen ajan suurimman miestähden Clark Gablen kanssa ja he menivät naimisiin lopulta vuonna 1939. Heistä tuli aikansa satupari. Satu sai kuitenkin traagisen lopun, kun Carole Lombard lähti kotiseudultaan Indianasta äitinsä kanssa takaisin Kaliforniaan ja lentokone putosi lähellä Las Vegasia vieden mukanaan kaikki matkustajat. Hänen kuuluisimmaksi tullut elokuvansa Ollako vai eikö olla? (1942) sai ensi-iltansa vasta hänen kuolemansa jälkeen. Kun Clark Gable kuoli 1960, hänet haudattiin Carolen viereen.
Aiheesta muualla

Wikimedia Commonsissa on kuvia tai muita tiedostoja aiheesta .
Carole Lombard Internet Movie Databasessa. (englanniksi)
carolelombard.org. (englanniksi)
TCM Movie Database: Carole Lombard (Arkistoitu – Internet Archive). (englanniksi)
Keräilykortteja ja valokuvia[vanhentunut linkki]. (englanniksi)
The Carole Lombard Photo Archives. (englanniksi)
DEBIE-2

DEBIE-2 (DEBris In  Orbit Evaluator - 2) on mikrometeoroideja ja pienikokoista avaruusromua havainnoiva laite Kansainvälisen avaruuaseman eurooppalaisessa Columbus-moduulissa. Laitteen valmistivat suomalainen Patria Advanced Solutions (nyk. Systems), Oxford International ja Space Systems Finland. Laite laukaistiin avaruuteen vuonna 2008. Laite oli avaruusasemalla Retkikuntien 16–20 aikana.
Columbus-moduulin ulkopuolella oleva DEBIE-2 havainnoi kappaleiden määrää, niiden esiintymisajanjaksoja ja kappaleiden pitkäaikaista käyttäytymistä. Laitteen toiminta perustuu anturiin osuvien mikrometeoroidien ja avaruusromun törmäyksiin. Laite havaitsee kappaleita, jotka ovat vähintään mikrometrin kokoisia.
Maan lähellä avaruudessa on noin 15 000 havaittavissa olevaa yli kymmensenttistä avaruusromun kappaletta; tätä pienempiä kappaleita on paljon enemmän. Tietoa pienistä kappaleista tarvitaan avaruusaluksiin kohdistuvien riskien arviointiin ja aluksien suojakuorien suunnittelua varten.
Laitteen ensimmäinen versio DEBIE-1 laukaistiin kiertoradalle vuoden 2001 jälkipuoliskolla PROBA-satelliitin mukana.
Aiheesta muualla

EDID DEBIE-2 Description ESA. Arkistoitu 19.7.2006. Viitattu 5.4.2008.
Council Bluffs

| Council Bluffs |
| --- | --- |


Valtio:  Yhdysvallat
Osavaltio:  Iowa
Piirikunta:  Pottawattamie
Pinta-ala:  
 – Kokonaispinta-ala:  118,29 km²
 – Josta vettä:  7,02 km² 
Väkiluku (2020):  62 799
 – Väestötiheys:  530 as./km²
Motto::  "Iowa's spirit"
 
 https://www.councilbluffs-ia.gov 
Infobox OKVirheellinen NIMI-arvo: 
Council Bluffs on kaupunki Yhdysvalloissa Iowan osavaltiossa. Vuoden 2020 väestönlaskennassa Council Bluffsissa oli 62 799 asukasta, ja se oli väkiluvultaan Iowan osavaltion kymmenenneksi suurin kaupunki. Se toimii Pottawattamien piirikunnan hallintokeskuksena. Council Bluffs sijaitsee Missourijoen varrella Omahaa vastapäätä, ja se kuuluu Omahan metropolialueeseen.
Väestö

Vuonna 2020 Council Bluffsin 62 799 asukkaasta valkoisia oli 88,5 %, mustia 2,2 %, aasialaisia 1,2 % ja alkuperäisasukkaita 0,2 %. Asukkaista 5,7 % kuului kahteen tai useampaan rotuun. 7,8 % asukkaista puhui kotonaan jotain muuta kieltä kuin englantia ja 5,0 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Council Bluffs Wikimedia Commonsissa
Chris Abbott

| Chris Abbott> Henkilötiedot |
| --- | --- |
Syntynyt: 24. lokakuuta 1983 (ikä 40) Sarnia, ON, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  175 cm
Paino:  87 kg
Seura
Seura:  HV71
Sarja:  SHL
Pelinumero:  29
Pelaajaura
Pääsarjaura:  2007–
Aik. seurat:  Stockton Thunder (ECHL) Las Vegas Wranglers (ECHL) Bossier-Shreveport Mudbugs (CHL) Frisk Tigers (Norja) Rögle BK (SEL) Luleå HF (SEL/SHL)
Christen Abbott (s. 24. lokakuuta 1983 Sarnia, Ontario, Kanada) on kanadalainen jääkiekkoilija, joka pelaa SHL-joukkue HV71:ssä. Hän toimii joukkueen varakapteenina. Abbott on pelipaikaltaan keskushyökkääjä. Hänen vahvuuksiinsa kuuluu luovuus, röyhkeys, luistelu, nopeus, kahden suunnan pelaaminen, aloittaminen ja pelintekeminen. Abbott laukoo oikealta.
Ura > Seuraura

Abbottin kasvattajaseura on Lambton Lightning. Hän pelasi junioriuransa loppuun Sarnia Blastin joukkueessa, WOJCHL:ssä, jonka jälkeen Abbott kävi vuodet 2002–2006 Cornellin yliopistoa. Hän voitti ECAC:n mestaruuden vuosina 2003 ja 2005. Kaudella 2006–2007 Abbott pelasi yhteensä viiden ECHL-ottelun verran Stockton Thunderissa ja Las Vegas Wranglersissa, mutta suurimman osan kaudestaan kuitenkin CHL-joukkue Bossier-Shreveport Mudbugsissa.
Kaudeksi 2007–2008 Abbottin veljekset siirtyivät Eurooppaan ja Norjan GET-ligaenissa pelaavaan Frisk Tigersiin. Chris Abbott voitti tehoilla 32+43=75 koko liigan piste- ja syöttöpörssin ja Cameron tuli toiseksi. Kaudeksi 2008–2009 he siirtyivät yksivuotisilla sopimuksilla Elitserienin nousijajoukkue Rögle K:hon. Abbottit olivat jälleen joukkueensa sisäisen pistepörssin kärkikaksikko ja jakoivat myös sisäisen maalipörssin voiton. Chris oli tehoilla 18+20=38 Röglen toiseksi paras pistemies.
Huhtikuussa 2009 Abbottit siirtyivät kaksivuotisilla sopimuksilla Luleå HF:ään, jonne heidät hankittiin lähinnä korvaamaan KHL-joukkue Dinamo Moskovaan lähteneet Linus Omark ja Johan Harju. Chris Abbott oli kaudella 2009–2010 tehoilla 13+20=33 joukkueen kolmanneksi paras pistemies. Kaudella 2010–2011 hän oli joukkueen toiseksi paras pistemies Pär Arlbrandtin jälkeen tehoilla 17+19=36. Abbottin maaleista kymmenen oli voittomaaleja ja hän voitti Elitserienin voittomaalipörssin. Abbott voitti myös tehoilla 1+9=10 Luulajan sisäisen piste- ja syöttöpörssin kevään 2011 pudotuspeleissä.
Helmikuussa 2011 Abbottit tekivät vuoden mittaisen jatkosopimuksen Luulajan kanssa. Chris oli kaudella 2011–2012 tehoilla 8+19=27 joukkueen kolmanneksi paras pistemies Niklas Olaussonin ja Simon Hjalmarssonin jälkeen sekä toiseksi paras syöttäjä Johan Franssonin kanssa. Tammikuussa 2012 hän teki kaksivuotisen jatkosopimuksen Luulajan kanssa. Kaudella 2012–2013 Abbott nousi joukkueen kapteeniksi. Hän voitti kauden aikana sekä Elitserien-hopeaa että European Trophyn mestaruuden. Tammikuussa 2014 Abbott teki vuoden mittaisen jatkosopimuksen Luulajan kanssa. Kaudella 2014–2015 hän oli joukkueen paras pistemies ja maalintekijä tehoilla 13+17=30. Kevään 2015 pudotuspeleissä Abbott voitti Luulajan sisäisen tehotilaston lukemalla +5. Hän voitti kauden aikana myös Mestarien liigan mestaruuden.
Kaudeksi 2015–2016 Abbott siirtyi kaksivuotisella sopimuksella HV71:een. Hän nousi joukkueen varakapteeniksi.
Ura > Maajoukkueura

Abbott edusti Kanadan A-maajoukkuetta Deutschland Cupissa vuonna 2014.
Muuta

Abbottin kaksoiveli Cameron pelasi lähes koko uransa samassa joukkueessa Chris kanssa, kunnes joutui lopettamaan uransa aivotärähdyksen vuoksi kevääseen 2015.
Chaos Born

| ChaosBorn Catamenia |
| --- | --- | --- |

Studioalbumin tiedot
 Äänitetty : helmikuu 2003
 Studio : Neo Studio, Oulu
 Julkaistu: 26. toukokuuta 2003
 Formaatti: CD
 Tuottaja(t): Kakke Vähäkuopus, Kari Ilmarinen
 Tyylilaji: melodinen black metal
 Kesto: 46.14
 Levy-yhtiö: Massacre Records
Catamenian muut julkaisut
| Eskhata 2002 | ChaosBorn 2003 | Winternight Tragedies 2005 |
Chaos Born on Catamenian viides studioalbumi, joka julkaistiin 26. toukokuuta 2003.
Kappaleet

Kuolon tanssi – 4.35
Calm Before the Storm – 5.49
The Fallen Angel, Part I (Astaroth & Astarte) – 5.38
The Fear's Shadow – 4.33
Mirrorized Thoughts – 4.26
Lost in Bitterness – 5.56
The Era – 1.57 (instrumentaali)
The Fallen Angel, Part II (The Rising) – 4.29
One with Sorrow – 4.53
Hollow Out – ChaosBorn – 3.58
Kokoonpano

| --- | --- |
 Yhtye Mika 'Deimhal' Tönning – laulu  Riku 'K-oz' Hopeakoski – kitara  Ari 'WarTechs' Nissilä – kitara  Timo 'Lede' Lehtinen – bassokitara  Veikko 'Moottorisaha' Jumisko – rummut  Tero 'Vitun Hippi' Nevala – kosketinsoitin :  Tuotanto Immu Ilmarinen – tuottaja, äänittäjä, miksaaja, masteroija  Kakke Vähäkuopus – puhdas laulu (kappaleet 5 ja 6), tuottaja, äänittäjä, miksaaja, masteroija  Essi – laulu (kappaleet 3, 4 ja 6)  Thomas Ewerhard – kansikuva, layout  Mika Vuoto – valokuvat
Arvostelut

Imperiumi: 7½/10
Metal.de:
The Metal Observer:
Aiheesta muualla

Albumi Chaos Born Encyclopaedia Metallum -sivustolla (englanniksi)
ChaosBorn discogs.com -sivustolla
ChaosBorn Catamenian kotisivulla (Arkistoitu – Internet Archive)
Cosenzan maakunta

Cosenzan maakunta (ital. Provincia di Cosenza) on maakunta Calabrian alueella Italiassa.
Cosenzan maakunnan pinta-ala on 6 710 km2 ja asukasluku noin 700 000. Maakunnassa on 155 kuntaa, ja sen pääkaupunki on Cosenza.
Cosenzan maakunta sijaitsee lähellä Italian ”saappaan päkiää” ja se ulottuu Tyrrhenanmereltä Joonianmerelle. Sen alueella on kolme järveä, jotka kuuluvat osittain Pollinon kansallispuistoon.